armvectores/hy_wikipedia_2023 huggingface dataset:
Խորձոր

Անվան այլ կիրառումների համար տե՛ս՝ Խորձոր (այլ կիրառումներ)Խորձոր, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 36 կմ հյուսիս-արևմուտք, Խորձոր գետակի ափին, Ճորոխ գետի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կորին

Կորին (գերմ. Chorin) — կոմունա Գերմանիայում, համայնքային կենտրոն, գտնվում է Բրանդենբուրգում։
Մտնում է Բարնիմ համայնքի կազմի մեջ։ Ենթարկվում է Բրից-Կորինի ղեկավարմանը։ Բնակչությունը 2381 մարդ է (2010 թվականի դեկտեմբերի 31-ի տվյալներով)։ Զբաղեցնում է 121,62 կմ² տարածք։ Պաշտոնական կոդը՝ 12 0 60 045.
Կոմունան ստորոբաժանվում է 7 գյուղական շրջանի։ 


== Ծանոթագրություններ ==
Island Records

«Island Records», ձայնագրման ընկերություն, որը ստեղծվել է 1959 թվականին Ճամայկայում երկու բրիտանացի պրոդյուսերներ Քրիս Բլեքվելի և Գրեմ Գուդոլի կողմից։ 1962 թվականին ընկերությունը տեղափոխվել է Մեծ Բրիտանիա, որտեղ երկար տարիներ գործել է որպես անկախ ձայնագրող-լեյբլ՝ մնալով պատմության մեջ խոշորագույն անկախ լեյբլը։ 1989 թվականին Island-ն անցավ PolyGram-ի տիրապետմանը՝ կորցնելով անկախությունը։
Ընկերության գործունեության առանձնահատկությունը լիցենզավորման համակարգն էր, որի ժամանակ արտադրանքի արտադրությամբ, տարածմամբ և մարքեթինգով զբաղվում էին այլ լեյբլներ, որոնք երբեմն հիշատակվում էին ռելիզներում իսկ երբեմն՝ ոչ։
Մասնավորապես, Island լեյբլի տակ թողարկվում էին Bell Records (1967-68), A&M Records (1969-1970-е) Asylum Records (1970), Capitol Records (70-ականների սկիզբ), Warner Bros. Records (1975-1982), WEA Records, Atlantic Records (1982-1989), Phonogram Records (1971), Ariola Records (1971-1992), Dacapo Records և ուրիշներ։ Այն արտիստների թվում, որոնց ձայնասկավառակները հայտնի են դարձել ընկերությանը, Բոբ Մարլին և U2-ը


== Երաժիշտները, ովքեր նախկինում ձայնագրվել են Island-ում ==
Amazing Blondel
Andrew W.K.
Anthrax
Art of Noise
Aswad
Bad Company
Black Uhuru
Black Rebel Motorcycle Club
The Bronx
Burning Spear
John Cale
Julian Cope
Cinema Bizarre
The Cranberries
dEUS
Nick Drake
Bob Dylan
Emerson, Lake and Palmer
Brian Eno
Fairport Convention
Marianne Faithfull
Fall Out Boy
Frankie Goes to Hollywood
Fotheringay
Grace Jones
If
Insane Clown Posse
The Isley Brothers
Janet Jackson
Jade Warrior
Jethro Tull
King Crimson
Ladytron
Mariah Carey
Bob Marley
McFly
Mika
Mott the Hoople
Mountain
Nico
The Orb
Robert Palmer
PlayRadioPlay
PM Dawn
Quintessence
Redd Kross
Roxy Music
Sum 41
The Slits
Soup Dragons
Sparks
Spooky Tooth
Stereo MC's
Cat Stevens
Traffic
Tricky
U2
Tom Waits
The Wedding Present
White Noise
Amy Winehouse
Wolfmother


== Island-ում ձայնագրվող երաժիշտներ ==
Ashes Divide
Attic Lights
Babyface
Դանիել Բենդինֆիլդ
Ջասթին Բիբեր
Նիք Ջոնաս
Դեմի Լովատո
Bombay Bicycle Club
Bon Jovi
The Bravery
Թոնի Բրեքսթոն
Clocks
Def Leppard (US)
Eddie and the Hot Rods
Մելիսա Էթերիջ
Electrovamp
Florence + the Machine
The Feeling
A Girl Called Jane
PJ Harvey
Oh Wonder
Hoobastank
Լինտոն Կվեսի Ջոնսոս
Keane
Կյորլի
Շոն Մենդես
Sam Sparro
Sugababes
Sum 41
The Killers
Lady Sovereign
Mumford & Sons
Bob Marley & The Wailers
Ջոն Մակլաֆին
Nine Black Alps
Portishead
Pulp
Լիոնել Ռիչի
The Rushes
Saliva
Քեթ Սթիվենս
Tokio Hotel (Universal/Island Germany)
Third World
Ariana Grande
PSY
Traffic
Ultravox
Under the Influence of Giants
Willy Moon
Young Love
Սելենա Գոմես
That Poppy
Scarlxrd


== Ծանոթագրություններ ==


== Արտաքին հղումներ ==
Island Records (U.S.) - ԱՄՆ-ի պաշտոնական կայք
Island Records Group (U.K.) - Անգլիաի-ի պաշտոնական կայք
Island Records Australia
Ինտերվյու Բշեվելի հետ
www.collectable-records.ru. - Island Records.
Յոկոզունա (ռեստլեր)

Անվան այլ կիրառումների համար տե՛ս՝ Յոկոզունա (այլ կիրառումներ)Ռոդնի Ագապտու Անոա'յ (անգլ.՝ Rodney Agatupu Anoaʻi, հոկտեմբերի 2, 1966 – հոկտեմբերի 23, 2000), առավել հայտնի Յոկոզունա (Yokozuna, 横綱), սամոա-ամերիկացի պրոֆեսիոնալ ըմբշամարտիկ (ռեստլեր)։ Առավել նշանակալի կարիերա է ունեցել «World Wrestling Federation» (WWF, այժմ՝ WWE), որտեղ ելույթներ ունենալու տարիներին երկու անգամ նվաճել է WWF չեմպիոնական տիտղոսը, ինչպես նաև երկու անգամ հեռչակվել WWF թիմային վարկածով չեմպիոն (Օուեն Հարթի հետ)։ Հաղթանակ է տարել նաև 1998 թվականի «Թագավորական մարտում»։
Մահացել է թոքային այտուցից՝ 2000 թվականի հոկտեմբերի 23-ին՝ 34 տարեկանում։ 2012 թվականին հետմահու առաջադրվել է WWE փառքի սրահ։
1999 թվականին համարվել է աշխարհի ամենածանր ռեստլերը։


== Տիտղոսներ և մրցանակներ ==
Pro Wrestling Illustrated
1993 թվականի կատարելագործված ըմբշամարտիկ (ռեստլեր)
148-րդ տեղը PWI 500 լավագույն ռեստլերների ցանկում (1991)
110-րդ տեղը PWI 500 լավագույն ռեստլերների ցանկում (1992)
5-րդ տեղը PWI 500 լավագույն ռեստլերների ցանկում (1993)
11-րդ տեղը PWI 500 լավագույն ռեստլերների ցանկում (1994)
32-րդ տեղը PWI 500 լավագույն ռեստլերների ցանկում (1995)
50-րդ տեղը PWI 500 լավագույն ռեստլերների ցանկում (1992)
145-րդ տեղը PWI 500 լավագույն ռեստլերների ցանկում (1992)
World Wrestling Federation
2x WWF չեմպիոն
2x WWF թիմային չեմպիոն (Օուեն Հարթի հետ)
1993 թվականի «Արքայական մարտի» չեմպիոն
UWA
3x UWA աշխարհի չեմպիոն


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Շիրիմը «Find a Grave» կայքում Archived 2012-11-02 at the Wayback Machine.(անգլ.)
(5248) Սկարդիա

(5248) Սկարդիա (անգլ.՝ Scardia), աստերոիդ աստերոիդների հիմնական գոտում։ Հայտնաբերվել է 1983 թվականի ապրիլի 6-ին Անրի Դեբեոնի և Ջովաննի Դե Սանկտիսի կողմից Լա Սիլյայում։
Միջին հեռավորությունը Արեգակից կազմում է 2,21974 ա. մ., առավելագույնը մոտենում է 1,8373 ա. մ. հեռավորության վրա և հեռանում 2,6021 ա. մ.։ Արեգակի շուրջ մեկ ամբողջական պտույտ է կատարում 1207,96 երկրային օրվա ընթացքում, իր ուղեծրով շարժվելով միջինում 0,298024 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5248) Սկարդիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արտաշես Քարամյան

Արտաշես Հովհաննեսի Քարամյան (մարտի 2, 1908(1908-03-02), Կապան, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - նոյեմբերի 20, 1989(1989-11-20), Լենինգրադ, ՌԽՖՍՀ, ԽՍՀՄ), հայ ֆիզիոլոգ։ ԽՍՀՄ (1970) և ՀԽՍՀ (1963) ԳԱ թղթակից անդամ։ Լևոն Օրբելու աշակերտը։ ԽՄԿԿ անդամ 1940 թվականից։


== Կենսագրություն ==
1935 թվականին ավարտել է Երևանի բժշկական ինստիտուտը։ Հայրենական պատերազմի տարիներին (1941-1945) Քարամյանը գործող բանակի հոսպիտալներում աշխատել է որպես նյարդավիրաբույժ։ 1946-1950 թվականներին Լևոն Օրբելու ղեկավարությամբ աշխատել է ԽՍՀՄ ԳԱ Ի․ Պավլովի անվան ֆիզիոլոգիայի ինստիտուտում, 1950-1958 թվականներին՝ ԽՍՀՄ ԲԳԱ փորձառական բժշկագիտության ինստիտուտում։ 1959 թվականից Քարամյանը ղեկավարել է ԽՍՀՄ ԳԱ Ի․ Սեչենովի անվան էվոլյուցիոն ֆիզիոլոգիայի և կենսաքիմիայի ինստիտուտի կենտրոնական նյարդային համակարգի համեմատական ֆիզիոլոգիայի լաբորատորիան, 1975 թվականից՝ նաև էվոլյուցիոն ֆիզիոլոգիայի բաժինը։ 1960-1977 թվականներին եղել է նույն ինստիտուտի տնօրենի գիտական գծով տեղակալը։ Եղել է ՀԽՍՀ ԳԱ Լևոն Օրբելու անվան ֆիզիոլոգիայի ինստիտուտի գիտական խորհրդատուն։


== Գիտական գործունեություն ==
Քարամյանի գիտական հետազոտությունները վերաբերում են ողնաշարավորների ֆիլոգենետիկ շարքում ուղեղիկի և գլխուղեղի մեծ կիսագնդերի և ենթակեղևային գոյացությունների էվոլյուցիայի հարցերին։ Քարամյանը ձևակերպել է ինչպես ամբողջությամբ վերցրած ուղեղի զարգացման հիմնական օրինաչափությունները, այնպես էլ նրա առանձին ինտեգրատիվ համակարգերի զարգացման փուլերը սփռուն ձևերից մինչև կառուցվածքային և ֆունկցիոնալ տեսակետից մասնագիտացված ձևերը։ Քարամյանն առաջադրել է զգայական համակարգերի էվոլյուցիայում երկակի նյարդավորման սկզբունքը, մշակել կենտրոնական նյարդային համակարգի կրիտիկական փուլերի զարգացման սկզբունքը ողնաշարավորների ֆիլոգենեզում։ Եղել է ուղեղի միջազգային կազմակերպության անդամ։


== Մրցանակներ և պարգևներ ==
Արժանացել է ԽՍՀՄ ԳԱ Ի․ Պավլովի անվան (1957) և Լ․ Օրբելու անվան (1974) մրցանակների։ Պարգևատրվել է Հայրենական պատերազմի 2-րդ աստիճանի, Ժողովուրդների բարեկամության և «Պատվո նշան» շքանշաններով ու մեդալներով։


== Ծանոթագրություններ ==
Գրանշանների օպտիկական ճանաչում

OCR (անգլերեն Optical Character Recognition - Գրանշանների օպտիկական ճանաչում) ― գրանշանների պատկերների մեխանիկական կամ էլեկտրոնային փոխակերպումը տեքստային տարբերակի, որը կարող է խմբագրվել համակարգչի օգնությամբ։ Փոխակերպումը կատարվում է ծրագրային միջոցներով, գրաֆիկական (սովորաբար տպագիր) տեքստի տեսածրումից կամ լունկարումից հետո։
Այսպիսի՝ գրաֆիկական ձևից տեքստային տեսքի փոխարկումից հետո, տեքստը կարող է հետագայում մշակվել կամայական տեքստային խմբագրիչի օգնությամբ։


== Տես նաև ==
ABBYY FineReader OCR
CAPTCHA
Free online OCR
Եղբայրություն (կազմակերպություն)

Եղբայրություն, արհեստավորական կազմակերպություն։ Միավորել է միևնույն (փոքր բնակավայրերում՝ երբեմն նաև տարբեր արհեստներով զբաղվող արհեստավորների։ Հայաստանում առաջին եղբայրություներն առաջացել են 10-12-րդ դարերում (Անի, Դվին, Երզնկա և այլն), սակայն երկրի քաղաքականությունը և տնտեսագիտությունը անկայուն դրության հետևանքով մինչև 17-րդ դարում զարգացել են անհամաչափ։ Այդ ընթացքում շատ եղբայրություններ կորցրել են իրենց դերը և վերացել։ 
Միջնադարյան Հայաստանում եղբայրությունները ղեկավարվել են սերնդե-սերունդ փոխանցվող սովորություններով և օրենքներով, որոնք հետագայում կանոնավոր ձևով արտահայտվել են արհեստավորական կանոնագրքերում։ Սկսած 17-րդ դարից արհեստավորական և առևտրական մանր խմբերը միավորվել և կազմակերպել են նոր եղբայրություններ։
Բելայա Գորա (այլ կիրառումներ)

Բելայա Գորա, կարող է վերաբերել՝

Բելայա Գորա - գյուղ Ռուսաստանի Արխանգելսկի մարզի Խոլմոգորսկի շրջանի կազմում։
Բելայա Գորա - գյուղ Ռուսաստանի Կարելիայի հանրապետության Կոնդոպոժսկի շրջանի կազմում։
Բելայա Գորա - գյուղ Ռուսաստանի Նովգորոդի մարզի Նովոգորոդսկի շրջանի կազմում։
Բելայա Գորա - քաղաքատիպ ավան Ռուսաստանի Սախա-Յակուտիայի հանրապետության Աբիյսկի ուլուսի կազմում։
Բելայա Գորա - գյուղ Ուկրաինայի Դոնեցկի մարզի Կոնստանտինովսկիում։
Մայակ (գյուղ, Բարվենկովոյի շրջան)

Անվան այլ կիրառումների համար տե՛ս՝ ՄայակՄայակ (ուկրաիներեն՝ Маяк), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Մայակ գյուղում բնակվում էր 67 մարդ։ Բնակավայրը զբաղեցնում է 0,8 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դարբնոցադրոշմիչ արտադրություն

Դարբնոցադրոշմիչ արտադրություն, ծանր մեքենաշինության ճյուղ, արտադրում է տարբեր մետաղական շինվածքներ՝ կռմամբ, դրոշմամբ, մամլմամբ։ Դարբնոցադրոշմիչ արտադրության մեթոդները հիմնված են որոշակի պայմաններում նյութերի պլաստիկ ձևափոխության՝ արտաքին ուժերի ազդեցությունից առանց քայքայվելու իրենց ձևը փոխելու հատկության վրա։ Դարբնոցադրոշմիչ արտադրության եղանակներն արժեքավոր են նրանով, որ մշակման ժամանակ նախապատրաստուկները ձևափոխվում են մետաղի վերաբաշխման միջոցով և ոչ թե ավելցուկի հեռացման հաշվին, ինչպես դա կատարվում է մետաղները կտրումով մշակելիս։ Այսպիսով խիստ կրճատվում են մնացուկները, միաժամանակ բարձրանում է նյութի ամրությունը։ Մետաղների ճնշումով մշակումը օգտագործվում է պատասխանատու մեքենամասերի պատրաստման համար։ Օրինակ, ինքնաթիռի մասերի մինչն 80-90%-ը, ավտոմոբիլինը՝ մինչև 85%-ը (ընդհանուր զանգվածի) պատրաստվում են դրոշմումով։ Նայած մշակվող նախապատրաստուկի տեսակին (գլոցուկ, ձուլուկ, թիթեղ և այլն), օգտագործվող սարքավորմանը (մամլիչ, մուրճ), ինչպես նաև կիրառվող տեխնոլոգիային, տարբերում են դարբնոցադրոշմիչ արտադրության հետևյալ տեսակները՝ կռում (մեծ մասամբ տաքացումով), ծավալայիև և թիթեղային դրոշմում (տաք և սառը), մամլում (գլխավորապես, տաքացումով)։


== Տես նաև ==
Կտրումով մետաղամշակում
Մարիոն շրջան (Ջորջիա)

Անվան այլ կիրառումների համար տե՛ս՝ Մարիոն շրջան (այլ կիրառումներ)Մարիոն շրջան (անգլ.՝ Marion County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 951 կմ² է, բնակչությունը՝ 7.144 մարդ (2010 թ. տվյալներով)։ Շրջկենտրոնն է Բուենա Վիստա բնակավայրը։ Կազմավորվել է 1827 թ.։
(6008) 1990 BF2

(6008) 1990 BF2, աստերոիդ աստերոիդների հիմնական գոտում։ Հայտնաբերվել է 1990 թվականի հունվարի 30-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,218236 ա. մ., առավելագույնը մոտենում է 2,1302 ա. մ. հեռավորության վրա և հեռանում 2,3063 ա. մ.։ Արեգակի շուրջ մեկ ամբողջական պտույտ է կատարում 1206,73 երկրային օրվա ընթացքում, իր ուղեծրով շարժվելով միջինում 0,298327 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6008) 1990 BF2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամենկա (գյուղ, Գլինկովսկի շրջան)

Անվան այլ կիրառումների համար տե՛ս՝ ԿամենկաԿամենկա (ռուս.՝ Каменка), գյուղ Ռուսաստանի, Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(6706) 1988 VD3

(6706) 1988 VD3, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 11-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,383592 ա. մ., առավելագույնը մոտենում է 1,8661 ա. մ. հեռավորության վրա և հեռանում 2,9011 ա. մ.։ Արեգակի շուրջ մեկ ամբողջական պտույտ է կատարում 1344,15 երկրային օրվա ընթացքում, իր ուղեծրով շարժվելով միջինում 0,267828 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6706) 1988 VD3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
59-րդ հյուսիսային զուգահեռական

59-րդ հյուսիսային զուգահեռականը Երկրի կենտրոնով և հասարակածի վրայի համապատասխան կետերի հետ 59°-ի անկյուն կազմող կետերից կազմված շրջագիծն է։ 
Անցնում է Հյուսիսային Ամերիկայով, Ատլանտյան օվկիանոսով, ևրոպայով, և Ասիայով։


== Ցերեկվա տևողությունը ==
Երկրի վրա գտնվող այս լայնության կետերից նայելիս արևը հորիզոնից վերև է գտնվում 18 ժամ 30 րոպե՝ ամառային և 6 ժամ 11 րոպե՝ ձմեռային արևադարձերի ժամանակ։


== Բնութագրական տվյալներ ==
Հեռավորությունը հյուսիսային բևեռից 3459 կմ է, հասարակածից` 6543։ 
Երկարությունը 20691 կմ է, որը կազմում է հասարակածի երկարության 51․6%-ը։


== Աշխարհի շուրջ ==
Ամսաթվի սահմանից սկսած  դեպի արևելք`


== Տե'ս նաև` ==
58-րդ հյուսիսային զուգահեռական
60-րդ հյուսիսային զուգահեռական
59-րդ հարավային զուգահեռական


== Ծանոթագրություններ ==
Ambient

Ambient, հավաքածուն լույս է տեսել 1993 թվականին։ Այս ալբոմը ինչպես նաև այս երաժշտի նախորդ ալբոմները, ոչ այնքան ալբոմ են քան կոմպիլյացիա, ալբոմը ձայնագրվել է Instinct լեյբլով։


== Երգացանկ ==


== Արտաքին հղումներ ==
Տեղեկություն ալբոմի մասին, երաժշտական կայքից
Allmusic կայքով
Discogs կայքով


== Ծանոթագրություններ ==
Կիրովկա (այլ կիրառումներ)

Կիրովկա, կարող է վերաբերել՝


== Ուկրաինայի բնակավայրեր ==
Կիրովկա - գյուղ, Ուկրաինայի Կիրովոգրադի մարզի Մալովիսկայի շրջանում
Կիրովկա - գյուղ, Ուկրաինայի Նիկոլաևի մարզի Նովայա Օդեսայի շրջանում
Կիրովկա - գյուղ, Ուկրաինայի Վիննիցայի մարզի Կալինովկայի շրջանում


== Ռուսաստանի բնակավայրեր ==
Կիրովկա - գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։
Կիրովկա - գյուղ Ռուսաստանի Սմոլենսկի մարզի Դեմիդովսկի շրջանի կազմում։


== Ադրբեջանի բանակավայրեր ==
Հասանսու (մինչև 1992՝ Կիրովկա), գյուղ Ադրբեջանական Հանրապետության Աղստևի շրջանում։
Ողջույն

Ողջույն, ժեստ, բառ, արտահայտություն, գրավոր հաղորդագրություն (և դրանց համադրություն) կամ անձի (մարդկանց խմբի) և մեկ այլ անձի (մի խումբ մարդկանց) հետ կապ հաստատելու միջոց։
Ողջույնի խոսքը ցույց է տալիս վերաբերմունքն այն անձի նկատմամբ, ում ողջունում են։ Ողջույնները կախված են մշակույթից, ժամանակից և նորաձևությունից։ 
Ռուսերենում կա ողջույնի առնվազն հինգ ձև, որոնք կարող են չհամընկնել և չեն համընկնում այլ լեզուներով ողջույնի ձևերի հետ։


== Ժեստային ==
Ձեռքսեղմում
Գրկախառնություն
Ծնկածալ ողջույն
Զինվորական ողջույն
Հռոմեական ողջույն
Նացիստական ողջույն
Զոգիստական ողջույն
Համբույր ճակատին


== Բառային ==
Բարև
Ողջույն
Ավե
Աս-սալյամու ալեյքում
Ալոհա
Մաբուհայ
Շալոմ


== Բառակապակցություն ==
Առողջություն եմ մաղթում՝ զինվորական ողջույն
Բարի առավոտ՝ առավոտյան ողջույն
Բարի օր՝ օրվա ողջույն
Բարի երեկո՝ երեկոյան ողջույն


== Տես նաև ==
Վուլկանյան ողջույն
Թխի գա


== Ծանոթագրություններ ==


== Արտաքին հղումներ ==
Сайт «Лингвомания» Archived 2009-02-10 at the Wayback Machine.
կայքէջ blog NEWS
Լուռ գիշեր, մահացու գիշեր

«Լուռ գիշեր, մահացու գիշեր» (անգլ.՝ Silent Night, Deadly Night),  ռեժիսոր՝ Չարլզ Սելլեր կրտսեր, 1984 թվականի ամերիկյան պաշտամունքային սլեշեր։ Ֆիլմի լայնամաշտաբ վարձույթը չեղարկվել էր ծնողների բողոքների պատճառով, որոնք դեմ էին արտահայտվել էկրաններին Սանտա Կլաուսի՝ որպես մարդասպան հայտնվելուն։ Բայց, այդուհանդերձ ֆիլմն ամբողջությամբ վերադարձրեց ծախսերը, հավաքելով $2․491․460 ԱՄՆ դոլար։ Ֆիլմի դիստրիբյուտորը TriStar-ը  ֆիլմը վարձույթից հանեց եթեր դուրս գալուց երկու շաբաթ հետո, այդուհանդերձ, ստուդիան հենց ինքը հրաժարվեց HBO կաբելային հեռուստալիքով ցուցադրման և վիդեո տարբերակներով տարածման հանդեպ իրավունքից։ Էկրաններին հայտնվելուց մեկ տարի անց պրոդյուսեր Իռա Բարմակը TriStar-ից իրավունք ստացավ և ֆիլմը դուրս եկավ վիդեո տարբերակներով։ Արդյունքում ֆիլմի համար թողարկվեց չորս պարբերական։ Ֆիլմի պրեմիերան տեղի ունեցավ 1984 թվականի նոյեմբերի 9-ին։


== Սյուժե ==
Չեմպենների ընտանիքը այցելում է ընտանիքի հոգեկան հիվանդ պապիկին, որը վախեցրեց իր թոռնիկին, ասելով, որ եթե նա իրեն վատ պահի, ապա Սանտա Կլաուսը իրեն կպատժի։ Տուն վերադառնալիս Սանտա Կլաուսի հագուստով հանցագործը սպանում է տղայի ծնողներին և եղբորը։ Տղան ընկնում է կաթոլիկ մանկատուն, որտեղ նրան պատժում են միանձնուհիները։
Շատ տարիներ անց, երբ լրացավ Բիլլի 18 տարեկանը, նա  աշխատանքի է ընդունվում խաղալիքների խանութում։ Դրսում ամանորի նախօրեն է, իսկ Բիլլին, մանկությունում ստացած բոլոր այդ  սթրեսներից հետո ատում է այդ տոնը։ Բայց նրան ստիպում են հագնել Սանտա Կլաուսի հագուստը և ուրախացնել փոքրիկ երեխաների։ Այդտեղ Բիլլիի մոտ ի հայտ են գալիս հոգեկան շեղումներ և նա սկսում է սպանություններ գործել։


== Դերերում ==
Ռոբերտ Բրայան Ուիլսոն՝ Բիլլի Չեպմեն (18 տարեկանում)
Դեննի Վագներ՝ 8 տարեկան Բիլլի
Ջոնաթան Բեսթ՝ 5 տարեկան Բիլլի
Ալեքս Բերտոն՝ Ռիկի Չեպմեն (14 տարեկանում)
Մաքս Բրոդհեդ` 4 տարեկան Ռիկի
Մելիսա Բեսթ՝ նորածին Ռիկի
Լիլիան Շովեն՝ մայրապետ
Գիլմոր ՄակՔորմ՝ քույր Մարգարիտա
Թոնի Ներո՝ Պամելա
Լիննի Քուիգլլի՝ Դենիզ
Բրիթ Լիչ՝ պարոն Սիմս
Նենսի Բորգենեքթ՝ տիկին Ռենդալ


== Ծանոթագրություններ ==


== Արտաքին հղումներ ==
Silent Night, Deadly Night(անգլ.) ֆիլմը Internet Movie Database կայքում
The Silent Night, Deadly Night ResourceArchived 2009-10-22 at the Wayback Machine.
Silent Night, Deadly Night review with animated screenshots
Մարկո Մինգետի

Մարկո Մինգետի (իտալերեն՝ Marco Minghetti, նոյեմբերի 18, 1818(1818-11-18), Բոլոնիա, Պապական մարզ - դեկտեմբերի 10, 1886(1886-12-10), Հռոմ, Իտալիա), իտալացի պետական և  քաղաքական գործիչ, տնտեսագետ, գրող և լրագրող, Իտալիայի 5-րդ վարչապետ։


== Կենսագրություն ==
Մարկո Մինգետին ծնվել է Բոլոնիա քաղաքում, իր հարազատ քաղաքում ձեռք է բերել ժողովրդական լրագրողի համբավ։
1847 թվականին Հռոմի Պապ Պիոս IX-ը նրան անդամագրել է «Consultà» պետական խորհրդում, որտեղ նա աշխատել է կարդինալ Անտոնելլի աշխատակազմում, սակայն քիչ ժամանակ անց ամբողջ անձնակազմը հրաժարական է տվել։
Այնուհետև Մինգետին ընտրվել է Հռոմի խորհրդի դեպուտատ, պատերազմի ժամանակ վայր է դրել իր լիազորությունները անցնելով զինվորական ծառայության։
1859 թվականին Կամիլլո Բենսո Կավուրի կողմից նշանակվել է Իտալիայի արտաքին գործերի նախարարության գլխավոր քարտուղար։
Վիլլաֆրանկյան հրադադարից հետո հրաժարական է տվել (Կավուրի հետ միասին) և մեկնել է Բոլոնիա, որտեղ մասնակցել է Պեմոնտին միանալուն նվիրված շարժմանը, իսկ միանալուց հետո արդեն գնացել է Թուրին որպես հարազատ քաղաքի դեպուտատ։
1860 թվականին կրկին պաշտոն է ստանում Կավուրի աշխատակազմում, վերջինիս մահից հետո շարունակում է պաշտոնավարել Բետտինո Ռիկասոլի վարչապետ եղած ժամանակ, ապա Լուիջի Կառլո Ֆարինիի թիմում աշխատել է որպես ֆինանսիստ, իսկ Ֆարինիի հրաժարականից հետո արդեն ձևավորում է նախարարների իր կաբինետը։ 
Շարունակելով Ֆրանսիայի հետ քաղաքական մերձեցումը, Մինգետին պայմանագիր է ստորագրում, համաձայն որի Ֆրանիսան պարտավորվում է մաքրել Հռոմը, իսկ Իտալիան ընդմիշտ  հրաժարվի քաղաքիցմ մայրաքաղաքը Թուրինից տեղափոխելով Ֆլորենցիա։ Պայմանագիրը սակայն առաջացրել է մեծամասշտաբ դժգոհություններ, ինչի արդյունքում 1864 թվականին Մինգետիի քաղաքական թիմը քաղաքական անկում է ապրել և նրա կաբինետը լուծարվել է։
Հետագայում Մարկո Մինգետին Լուիջի Ֆեդերիկո Մենաբրեաի վարչապետ եղած ժամանակ  նշանակվել է գյուղատնտեսության նախարար։
1870 թվականից մինչև 1873 թվականը եղել է Իտալիայի դեսպանը Ավստրիայում։
Մինգետին համարվում է նաև Իտալիայի լավագույն հռետորներից մեկը։ Մահացել է 1886 թվականին Հռոմում։ 
1895 թվականի սեպտեմբերի 8-ին Մինգետիի պատվին Հռոմում հուշարձան է տեղադրվել։


== Գրականություն ==
1859 — «Della economia pubblica е delle sue attinenze colla morale e col diritto» (Ֆլորենցիա, հր. 1868),
1862 — «De l’organisation administrative du royaume d’Italie» (թարգմանություն իտալերենից, Փարիզ);
1866 — «Saggio di provvedimenti di finanza» (Ֆլորենցիա),
1872 — «Opuscoli letterari ed economici» (Ֆլորենցիա),
1877 — «Le donne italiane nelle belli arti al secolo XV e XVI» (Ֆլորենցիա),
1878 — «Stato e chiesa» (Միլան, ֆրանսերեն թարգմանություն, 1881),
1886 — «L’avvenire della religione» (Милан),
 — «Il cittadino e lo stato» (Милан).Մարկո Մինգետիի ելույթները նրա մահից հետո հավաքագրվել են Հռոմում (1888—90); նույն տարիներին հրատարակվել է նաև նրա հուշերը «I miei ricor d i» (Թուրին, 1888)։


== Ծանոթագրություններ ==
Գենադի Ստրեկալով

Ստրելակով Գենադի Միխայլովիչ (ռուս.՝ Геннадий Михайлович Стрекалов, հոկտեմբերի 26, 1940(1940-10-26), Միտիշչի, Մոսկվայի մարզ, ՌԽՖՍՀ, ԽՍՀՄ - դեկտեմբերի 25, 2004(2004-12-25), Մոսկվա, Ռուսաստան), ռուս տիեզերագնաց-օդաչու, բորտինժեներ, Խորհրդային Միության կրկնակի հերոս (1980, 1984), ԽՍՀՄ սպորտի վաստակավոր վարպետ (1981)։


== Կենսագրություն ==
Ավարտել է Մոսկվայի Բաումանի անվան բարձրագույն տեխնիկական․ ուսումնարանը (1965), աշխատել կոնստրուկտորական բյուրոյում։ 1980 թվականի նոյեմբերի 27-ին Լեոնիդ Կիզիմի և Օլեգ Մակարովի հետ, որպես հետազոտող տիեզերագնաց, թռիչք է կատարել «Սոյուզ Տ-3» տիեզերանավով։ Նոյեմբերի 28-ին տիեզերանավը կցվել է «Սալյուտ-6» ուղեծրակայանին, և թռիչքը շարունակվել է մինչև դեկտեմբերի 10-ը։ 1983 թվականի ապրիլի 20-22-ին, որպես բորտինժեներ, Վլադիմիր Տիտովի և Ալեքսեյ Սերեբրովի հետ, թռիչք է կատարել «Սոյուզ Տ-8» տիեզերանավով։ 1984 թվականի ապրիլի 3-ին, որպես բորտինժեներ, Յուրի Մալիշև ի և Հնդկաստանի Հանրապետության քաղաքացի Ռակեշ Շարմայի հետ, Ստրելակովը երրորդ տիեզերական թռիչքն է կատարել «Սոյուզ Տ-11» տիեզերանավով։ Ապրիլի 4-ին տիեզերանավը կցվել է ուղեծրում գտնվող «Սալյուտ- 7»-«Սոյուզ Տ-10» ուղեծրային համալիրին։ Ապրիլի 10-ին «Սոյուզ Տ-10» տիեզերանավն անջատվել է համալիրից, և ապրիլի 11-ին Ստրելակովը (անձնակազմի հետ) վերադարձել է Երկիր։


== Ծանոթագրություններ ==
Թարխանա

Թարխանա, (թուրքերեն՝ Kishk, արաբ․՝ Tarkhana‎‎, հունարեն՝ τραχανάς), ավանդական չորացված խառնուրդ, որն օգտագործվում է մի շարք խոհանոցներում տարատեսակ ուտեստների պատրաստման մեջ։
Հայկական թարխանան պատրաստվում է մածունով, ձվով, ցորենի ալյուրից և օսլայից։ Խմորից փոքրիկ կտորներ են պատրաստում և չորացնում, որից հետո պահում են ապակե տարաներում և օգտագործում չոր վիճակում հիմնականում ապուրների մեջ։
Թուրքական թարխանան պատրաստվում է ալյուրից, լոլիկից, մածունից, կարմիր պղպեղից, սոխից, խմորիչից և աղից։


== Անվան ծագում ==
Թարխանա անվան ստույգ ծագումը հայտնի չէ։ Հույներն այն անվանում են թրխանա։ Ապուրի մասին մի քանի լեգենդ կա, որից մեկի համաձայն՝ այն ծագել է երկու՝ «դար» և «խանե» բառերի միաձուլումից (բառացի թարգմանությամբ՝ «նեղ տարածություն», փոխաբերական իմաստով՝ «սահմանափակ հնարավորություններ»)։ Ըստ լեգենդի՝ մի օր արշավի ժամանակ սուլթանին հրավիրեցին մի գյուղացու տուն։ Քանի որ տանը ուտելու ոչինչ չկար, տան տիրուհին արագ ապուր պատրաստեց։ Ամաչելով սուլթանից՝ կինը ներողություն խնդրեց նրանից սեղմ պայմաններում պատրաստված ապուրի համար։ Արդյունքում «դար խանե» արտահայտությունը վերածվեց «թարխանայի»։


== Պատրաստում ==
Թարխանա պատրաստելու համար բոլոր բաղադրիչները խառնում են՝ դարձնելով միատարր խառնուրդ։ Այնուհետև մաղում են ու խմորում 10 օր սառը, չոր վայրում։ Թուրքական խոհանոցում ընդունված է այն պատրաստել մեծ քանակությամբ և օգտագործել ձմռանը։


== Կիրառում ==
Թուրքական թարխանան օգտագործում են ապուրների պատրաստման ժամանակ, որն ապուրին յուրահատուկ համուհոտ է տալիս։ Թուրքական խոհանոցի գլուխգործոցն է համարվում «tarhana corbasi», որը պատրաստում են տոմատի մածուկով, սխտորով և բուսական յուղով։
Օգտակար է աղեստամոքսային ուղու հիվանդությունների դեպքում, քանի որ ստամոքսի պատերի վրա թողնում է տտպող ազդեցություն։ Չի պարունակում ճարպեր և ցածր կալորիականություն ունի։


== Ծանոթագրություններ ==


== Արտաքին հղումներ ==
Ինչպե՞ս պատրաստել թարխանա
Թուրքական խառնուրդ թարխանան Archived 2014-06-17 at the Wayback Machine.
Թարխանա
Թուրքիայի նախագահ

Թուրքիայի նախագահ (թուրքերեն՝ Cumhurbaşkanı), Թուրքիայի Հանրապետության բարձրագույն կառավարչական պաշտոնը։ 2014 թվականի օգոստոսի 28-ից այն զբաղեցնում է Ռեջեփ Թայիփ Էրդողանը։ Պաշտոնը առաջին անգամ ի հայտ է եկել 1923 թվականի հոկտեմբերի 29-ին` Թուրքիայի Հանրապետության հիմնադիր Մուստաֆա Քեմալ Աթաթուրքի կողմից։ Թուրքիայի նախագահի պաշտոնը արտահայտում է թուրք ժողովրդի միասնությունը, և Թուրքիայի Սահմանադրության առանձին գլուխ նվիրված է նախագահի պաշտոնին։ Սահմանադրության 101-ից 106-րդ հոդվածները սահմանում են Նախագահի պաշտոնին ներկայացվող պահանջները։ Նախագահի պաշտոնը շատ հաճախ անվանում են նաև Reis-i Cumhur, ինչը թարգմանաբար նշանակում է «ժողովրդի նախագահ»։ Ռեջեփ Թայիփ Էրդողանը Թուրքիայի թվով տասներկուերորդ նախագահն է։


== Կենդանի նախկին նախագահներ ==


== Արտաքին հղումներ ==
Կրուտայա (Մեծ Օսիպովայի վտակ)

Անվան այլ կիրառումների համար տե՛ս՝ Կրուտայա (այլ կիրառումներ)Կրուտայա (ռուս.՝ Крутая), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Օսիպովա գետի աջ ափին՝ 4 կմ հեռավորության վրա։ Գետի երկարությունը 32 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմ գետ, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միցուբիշի

Միցուբիշի Գրուպը համաշխարհային ճանաչում ունեցող ընկերությունների խումբ է, որի շտաբ-գրասենյակը Ճապոնիայի մայրաքաղաք Տոկիոյում է։
Կորանո

Կորանո (ֆր.՝ Corrano), համայնք Ֆրանսիայում, Կորսիկա մարզի Հարավային Կորսիկայի գավառում։ Մտնում է Տարավո Օրնանո կանտոնի կազմի մեջ։ Հանդիսանում է Այաչչո շրջանը։
Համայնքի INSEE կոդ՝ 2A094։


== Բնակչություն ==
Համայնքի բնակչությունը 2008 թվականին կազմում էր 87 մարդ։


== Տնտեսություն ==
2007 թվականի տվյալներով 34 աշխատունակ տարիքի մարդկանցից (15-64 տարեկան) 16-ը տնտեսապես ակտիվ էին, 18-ը անգործունակ (ակտիվության ցուցանիշը 47,1 %, 1999 թվականին եղել է՝ 17,9 %)։ 16 աշխատունակ բնակիչներից 14-ը աշխատում էին (11 տղամարդ և 3 կին), անաշխատանք էին 2-ը (1 տղամարդ և 1 կին)։ 18 անգործունակ մարդկանցից 1-ը աշակերտներ կամ ուսանողներ են, 9-ը թոշակառու, 8-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Կորանո» (ֆրանսերեն)։ Արխիվացված օրիգինալից 2012-05-17-ին։ Վերցված է 2011-10-12 
«Կորանո» (ֆրանսերեն)։ cassini.ehess.fr։ Արխիվացված օրիգինալից 2013-02-12-ին։ Վերցված է 2013-02-05
Ֆլեբիտ

Ֆլեբիտ, երակաբորբ (կամ վենիտը) երակի բորբոքումն է, սովորաբար ոտքերին։ Այն առավել հաճախ հանդիպում է մակերեսային երակներում։ Ֆլեբիտը հաճախ առաջանում է թրոմբոզի հետ և կոչվում է մակերեսային թրոմբոֆլեբիտ։ Ի տարբերություն խորը երակային թրոմբոզի, հավանականությունը շատ փոքր է, որ մակերեսային թրոմբոֆլեբիտը կհանգեցնի թոքային էմբոլիայի։


== Նշաններ և ախտանիշներ ==
Տեղային կարմրություն և այտուցվածություն
Ցավ կամ այրվածք երակի երկարությամբ
Երակը կոշտ և լարանման էՄաշկի մակերեսային երակների երկայնքով սովորաբար դանդաղորեն առաջանում է նուրբ կարմիր հատված։ Երկար, բարակ կարմիր հատված կարող է դիտվել, քանի որ բորբոքումը տեղի է ունենում մակերեսային երակներում։ Այս տարածքը կարող է լինել կոշտ, տաք և փափուկ։ Երակի շուրջ մաշկին կարող է առաջանալ քոր և այտուց։ Այդ հատվածում կարող է առաջանալ թրթռոց կամ այրոցի զգացում։ Ախտանիշները կարող են ավելի վատանալ, երբ ոտքը իջեցված է, հատկապես առավոտյան անկողնուց առաջին անգամ վեր կենալու ժամանակ։ Կարող է առաջանալ ցածր ջերմություն։ Երբեմն ֆլեբիտ կարող է առաջանալ այնտեղ, որտեղ սկսվել է ծայրամասային ներերակային ներմուծումը։ Երակի երկայնքով շրջակա տարածքը կարող է լինել ցավոտ և փափուկ։


== Պատճառներ ==
Ֆլեբիտը սովորաբար առաջանում է երակի տեղային վնասումից,սովորաբար ներերակային կաթետրի տեղադրումից։ Այնուամենայնիվ, այն կարող է առաջանալ նաև շարակցական հյուսվածքի խանգարումների բարդության պատճառով, ինչպիսիք են գայլախտը, կամ ենթաստամոքսային գեղձի, կրծքագեղձի,ձվարանների քաղցկեղը։ Ֆլեբիտը կարող է առաջանալ նաև որոշ դեղերի կամ դեղանյութերի պատճառով, որոնք գրգռում են երակները, օրինակ՝ դեզոմորֆինը։
Մակերեսային ֆլեբիտը հաճախ դրսևորվում է որպես վաղ նշան thromboangiitis obliterans (Բուերգերի հիվանդություն), վասկուլիտ, որը ազդում է փոքր և միջին չափի զարկերակների և ստորին վերջույթների երակների վրա, որոնք հաճախ կապված են ծխախոտ ծխելու հետ։


== Վարում ==
Բուժումը սովորաբար բաղկացած է ՈՍՀԲԴ-ներից` իբուպրոֆեն և տեղային սեղմումը (օրինակ՝ կոմպրեսիոն գուլպաների կամ կոմպրեսորներիի միջոցով)։ Եթե ֆլեբիտը կապված է տեղային բակտերիալ վարակի հետ, ապա կարող են օգտագործվել հակաբիոտիկներ։
Սուր ինֆուզիոն մակերեսային թրոմբոֆլեբիտի համար 2015 թվականի դրությամբ բավարար ապացույցներ չկան բուժումը որոշելու համար։


== Ծանոթագրություն ==
Ջրասերներ

Ջրասերներ (Hydrophilidae), կարծրաթև միջատների ընտանիք։ Հայտնի է մոտ 2 հզ., ՀՀ-ում՝ 70 տեսակ՝ տարածված ամենուրեք՝ անապատներից մինչև ալպիական գոտի։ Առավել տարածված են դեղնաթեվ, քառակետ, գորշաոտ, փայլուն, ճահճային և այլ բզեզներ։ ճահճային Ջրասերը լուրջ վնաս է հասցնում գյուղատնտեսությանը (հացահատիկային մշակաբույսերին)։ Մանր ու միջին մեծության (երկար.՝ 1-50 մմ), ձվաձև, կիսաուռուցիկ միջատներ են, առաջնակուրծքը և վերնաթևերը՝ փայլուն ու հարթ։ Մեծամասնությունն ապրում է ջրամբարներում, ջրով ողողվող հողամասերում (այստեղից՝ անվանումը), որոշ տեսակներ՝ գոմաղբում, փտած բուսական մնացորդներում։ Հիմնականում բուսակեր են, թրթուրները՝ բազմակեր։
Տիշկովո (գյուղ, Գլինկովսկի շրջան)

Տիշկովո (ռուս.՝ Тишково), գյուղ Ռուսաստանի Սմոլենսկի մարզի Գլինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7053) 1989 FA

(7053) 1989 FA, աստերոիդ աստերոիդների հիմնական գոտում։ Հայտնաբերվել է 1989 թվականի մարտի 28-ին Ացուշի Սուգիեի կողմից Դայնիկում։
Միջին հեռավորությունը Արեգակից կազմում է 2,26615 ա. մ., առավելագույնը մոտենում է 2,0702 ա. մ. հեռավորության վրա և հեռանում 2,4621 ա. մ.։ Արեգակի շուրջ մեկ ամբողջական պտույտ է կատարում 1246,04 երկրային օրվա ընթացքում, իր ուղեծրով շարժվելով միջինում 0,288916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,71° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7053) 1989 FA աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(3819) Ռոբինսոն

(3819) Ռոբինսոն (անգլ.՝ Robinson), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 12-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 2,773727 ա. մ., առավելագույնը մոտենում է 2,3959 ա. մ. հեռավորության վրա և հեռանում 3,1515 ա. մ.։ Արեգակի շուրջ մեկ ամբողջական պտույտ է կատարում 1687,31 երկրային օրվա ընթացքում, իր ուղեծրով շարժվելով միջինում 0,213358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,1° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3819) Ռոբինսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կեհռա (այլ կիրառումներ)

Կեհռա անունը կամ տերմինը կարող է վերաբերել հետևյալ հոդվածներին․

Կեհռա - քաղաք Էստոնիայի Անիյա շրջանի կազմում։
Կեհռա - գյուղ Էստոնիայի Անիյա շրջանի կազմում։
Իսթիքլյալ պողոտա

Իսթիքլյալ պողոտա (թուրքերեն՝ İstiklâl Caddesi), Ստամբուլի ամենահայտնի պողոտաներից մեկը, որը գտնվում է քաղաքի եվրոպական հատվածում` Բեյօղլու թաղամասում։ Այն սկսվում է Թաքսիմ հրապարակից և ձգվում է մինչև Ոսկեղջյուր։ Այն ունի մոտ 1,4 կիլոմետր երկարություն։ Իսթիքլյալ պողոտան ունի բումերանգի տեսք։ Պողոտայի վրա է գտնվում Գալաթասարայի վարժարանը։


== Փողոցի պատմությունը ==

Փողոցի պատմությունը սկսվում է XV դարից, երբ Իսթիքլյալ պողոտայի տեղանքում սկսեցին հայտնվել առաջին մուսուլմանական բնակավայրերը։ Այս ընթացքում արդեն կառուցվել էր Գալաթայի աշտարակը և շրջանում էին գտնվում Կ.Պոլսի դարպասները։ Մինչ այս, տեղանքում` բլրի վրա, եղել է փոքրիկ անտառ։ Հաջորդ դարասկզբին` Սուլեյման I-ի կառավարման օրոք Իսթիքլյալի տարածքում սկսեցին կառուցվել իսլամական շինություններ։ Այս տարածքը սկսեց մեծապես հետաքրքրել եվրոպացիներին, ովքեր սկսեցին այստեղ կառուցել իրենց տները, բացեցին արհեստանոցներ և խանութներ։ Աստիճանաբար փողոցը, որը այդ ժամանակ կրում էր Cadde-i Kebir (Գլխավոր պողոտա) անվանումը, դարձավ առևտրի և արհեստների կենտրոն։ 1628 թվականին ֆրանսիացի կաթոլիկները այս տեղանքում ստացան տարածք` եկեղեցի կառուցելու համար։ Հիմա այստեղ է գտնվում Սուրբ Լյուդովիկ Ֆրանսիացու տաճարը, որը հայտնի է որպես Բեյօղլուի առաջին լատինական եկեղեցի։
XX դարի 50-ական թվականներին Բեյօղլուն սկսեց մեծապես բնակեցվել և վերակառուցվել, որը անմիջականորեն կապված էր բարեփոխումների հետ։ 1955 թվականի սեպտեմբերին Իստիկլյլալը եղել է ցույցերի կարևոր տեղամասերից մեկը։


== Իսթիքլյալն այսօր ==

XXI դարում Իսթիքլյալը համարվում է զբոսաշրջիկների կողմից ամենաայցելվող վայրերից մեկը Ստամբուլում։ Պողոտայի վրա տեղակայված են մի շարք հանրահայտ հագուստի, զարդերի, աքսեսուարների բրենդների խանութներ, սրճարաններ, թուրքական և եվրոպական խոհանոցների մասնագիտացմամբ ռեստորաններ։ Պողոտայով ընթանում է հայտնի Ստամբուլի տրամվայը։ Մի շարք կառույցներ, որոնք տեղակայված են պողոտայի վրա, համարվում են ճարտարապետական գլուխգործոցներ։ Պողոտայի վրա են գտնվում նաև մի շարք երկրների հյուպատոսություններ` Ֆրանսիայի, Հունաստանի, Նիդեռլանդների, Ռուսաստանի, Իսպանիայի, Շվեդիայի և Մեծ Բրիտանիայի։
Իսթիքլյալը համարվում է նաև ցույցերի և բողոքի ակցիաների անցկացման վայր։ Ամենահայտնին 2013 թվականի ցույցերն էին, որոնք այնուհետև Ստամբուլից անցավ նաև Թուրքիայի այլ քաղաքներ։


== Ծանոթագրություններ ==


== Հղումներ ==
«İstiklalCaddesi.net (A news website of the Avenue)» (թուրքերեն)։ www.istiklalcaddesi.net։ Արխիվացված է օրիգինալից 2021-01-25-ին։ Վերցված է 2015-03-23 
«Istiklal Cadessi Веб-камера» (թուրքերեն)։ www.ibbtube.com։ Վերցված է 2015-03-23
Օրթա-երեն

Օրթա-երեն, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 34 կմ հարավ, Եվդոկիա-Սեբաստիա ճանապարհի աջ կողմում, Չեկերեկ գետի վերին հոսանքի ձախակողմյան վտակներից մեկի ափին:
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Խաթաբալա (թերթ)

Անվան այլ կիրառումների համար տե՛ս՝ Խաթաբալա (այլ կիրառումներ)
«Խաթաբալա», երգիծական շաբաթաթերթ։ Լույս է տեսել 1906-1916, 1922, 1925-1926-ին, Թիֆլիսում։ Խմբագիրներ՝ Ա. Երիցյան, Ա. Աթանասյան։ Տպագրել է ֆելիետոններ, առակներ, հանելուկներ։ Դատապարտել է սուլթանական Թուրքիայի հայաջինջ քաղաքականությունը, նպաստել՝ Անդրկովկասի ժողովուրդների բարեկամությանը։ Արձագանքել է միջազգային իրադարձություններին, Բալկանյան և Արևելքի ժողովուրդների ազատագրական պայքարին։ 

Արժեքավոր են համարվում Գևորգ Բաշինջաղյանի, Գ. Գրենևսկու, Գ. Երիցյանի, Ա. Միրզոյանի, Իոսիֆ Ռոտտերի և Օսկար Շմեռլինգ պատկերազարդումները։ Աշխատակցել են Ատրպետը, Մ. Բագրատունին, Կ. Մելիք-Շահնազարյանը, Գ. Լևոնյանը, Հովհաննես Թումանյանը, Ավետիք Իսահակյանը, Մ. Արազին, Ստեփան Զորյանը։
Նունե Մովսիսյան

Նունե Ռուբիկի Մովսիսյան (ծնվ. 17 օգոստոսի 1968 թ., ք. Աշտարակ), ՀՀ պետական գործիչ, ՀՀ Արագածոտնի մարզպետի տեղակալ։


== Կրթություն ==
1976-1986 թթ. - սովորել և ավարտել է Աշտարակի Պ.Պռոշյանի անվան միջնակարգ դպրոցը։
1988-1993 թթ. - սովորել և ավարտել է Խ. Աբովյանի անվան Հայկական պետական մանկավարժական ինստիտուտի պատմության և իրավունքի ֆակուլտետը՝ պատմաբան-իրավագետի որակավորամբ։


== Աշխատանքային գործունեությունը ==
1986-1988 թթ. - աշխատել է Ագարակ գյուղի միջնակարգ դպրոցում որպես ավագ ջոկատավար։
1989-1993 թթ. - աշխատել է Սասունիկ գյուղի միջնակարգ դպրոցում որպես ավագ ջոկատավար։
1993-2010 թթ. - աշխատել է Աշտարակի Ներսես Աշտարակեցու անվան թիվ 1 դպրոցում որպես պատմության և հասարակագիտության ուսուցիչ։
2010-2013 թթ. - եղել է Աշտարակի Պերճ Պռոշյանի անվան թիվ 3 դպրոցի տնօրեն։
2013 թ. հուլիսի 18-ին ՀՀ վարչապետի որոշմամբ նշանակվել է Հայաստանի Հանրապետության Արագածոտնի մարզպետի տեղակալ։


== Պարգևներ ==
ՀՀ ՊՆ «Վազգեն Սարգսյան» մեդալ (2013)։
ՀՀ տարվա լավագույն հայոց պատմության ուսուցիչ (2009)։
ՀՀ Նախագահի շնորհակալագիր (2010)։
ՀՀ Տարվա լավագույն դպրոցի տնօրեն (2011/2012 ուսումնական տարի)։Ամուսնացած է, ունի երեք զավակ։ Հայաստանի հանրապետական կուսակցության անդամ է։


== Ծանոթագրություններ ==
Կրեմնո (գյուղ, Լուգինսկի շրջան)

Կրեմնո (ուկրաիներեն՝ Кремне), գյուղ Ուկրաինայի Ժիտոմիրի մարզի Լուգինսկի շրջանում։ Հիմնադրվել է 1865 թվականին։
2001 թվականի տվյալներով Կրեմնո գյուղում բնակվում էր 935 մարդ։ Բնակավայրը զբաղեցնում է 2,9 կմ² տարածք։ Բնակչության խտությունը կազմում էր 322,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Առջևում կտրուկ շրջադարձ է

«Առջևում կտրուկ շրջադարձ է» (ռուս.՝ «Впереди — крутой поворот»), խորհրդային սև-սպիտակ գեղարվեստական ֆիլմ, որը բեմադրվել է «Բելառուսֆիլմ» կինոստուդիայում 1960 թվականին ռեժիսոր Ռիչարդ Վիկտորովի կողմից։


== Սյուժե ==
Փնտրում են մայրուղու վրա կնոջը վրաերթի ենթարկած վարորդին։ Կասկածվում է ինժեներ Պյոտր Սերգեևը։ Սակայն Սերգեևը, որը պատահմամբ վայր է գցել իր հարսնացուի լուսանկարը, հանցագործություն չի կատարել։ Տեսնելով մայրուղում ընկած կնոջը՝ նա հեռացել է պատմության մեջ չներքաշվելու համար, թեև ժամանակին ցուցաբերված օգնությունը կարող էր փրկել նրան։ Որոշ ժամանակ անց քննիչին է մոտենում ավտոպարկի վարորդ Անդրեյը և խոստովանում է, որ ինքը մեղսակից է գիշերային միջադեպին։ Նա պատրաստ է պատիժ կրել, սակայն Սնեգիրյովան հասցնում է քննիչին ասել, որ, չնկատելով ՄԱԶ-ի կցորդը, իր մեղքով ընկել է նրա անիվների տակ։ Բժիշկները չեն կարողանում փրկել Սնեգիրյովային, իսկ նրա որբ մնացած դստերն իր մոտ է վերցնում Իրինան։ Նա չի հասկանում և չի ներում Պյոտրին։


== Դերերում ==
Լև Կրուգլի – Անդրեյ, ավտոբազայի վարորդ
Ռոզա Մակագոնովա – Տատյանա, բուժքույր
Սոֆյա Պավլովա – Իրինա Մաքսիմովնա Կարդաշ, ուսուցչուհի
Յուրի Դեդովիչ – Պյոտր Անտոնովիչ Սերգեև
Տատյանա Ալեքսեևա – Անտոնինա Սերգեևնա Սնեգիրյովա, ռադիոլրագրող
Նիկոլայ Երյոմենկո ավագ – Նիկոլայ Նիկոլաևիչ Ռադևիչ, ճանապարհային ծառայության տեսուչ
Ալեքսանդր Կիստով – Ալեքսեյ Ֆեոդորովիչ Լուկաշոնոկ
Տանյա Բեյներովիչ – Վերա Սնեգիրյովա
Իգոր Բելյուս – Վասկա


== Էպիզոդներում ==
Աննա Օբուխովիչ – Սերգեևի մայրը
Ռոման Ֆիլիպով – Նիկոլայ
Նադեժդա Սեմենցովա – միլիցիայի աշխատակից
Օ. Զախարովա – մորաքույր Նադյա, Սնեգիրյովների հարևանը
Լև Դուրասով –  բժիշկ
Վլադիմիր Կարասյով – էպիզոդ
Լեոնիդ Բարանչիկ – էպիզոդ
Վ. Վոինկով – էպիզոդ
Վլադիմիր Վլադոմիրսկի – էպիզոդ
Վ. Գրոմով – էպիզոդ
Ալեքսեյ Բարանովսկի – դիրիժոր
Գալինա Մակարովա – դայակ դպրոցում (լուսագրերում նշված չէ)


== Նկարահանող խումբ ==
Սցենարի հեղինակ՝ Արկադի Մովզոն
Բեմադրող ռեժիսոր՝ Ռիչարդ Վիկտորով
Օպերատոր՝ Իզրայիլ Պիկման
Ռեժիսոր՝ Լև Դուրասով
Բեմադրող նկարիչ՝ Յուրի Ալբիցկի
Կոմպոզիտոր՝ Յուրի Բելզացկի
Հնչյունային օպերատոր՝ Վասիլի Դյոմկին
Խորհրդատու՝ ոստիկանության գնդապետ Ա. Պրիբիլկով
Գեղարվեստական ղեկավար՝ Սերգեյ Սկվորցով
Ֆիլմերի արտադրության վարչության նվագախումբ
Դիրիժոր՝ Յուրի Բելզացկի
Ֆիլմի տնօրեն՝ Վալենտին Պորշնև


== Ծանոթագրություններ ==


== Արտաքին հղումներ ==
««Впереди — крутой поворот»»։ Онлайн энциклопедия Кирилла и Мефодия։ Վերցված է 2012-11-21 (չաշխատող հղում)
(7551) Էդստոպլեր

(7551) Էդստոպլեր (անգլ.՝ Edstolper), աստերոիդ աստերոիդների գոտու արտաքին մասում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 3,210129 ա. մ., առավելագույնը մոտենում է 2,8721 ա. մ. հեռավորության վրա և հեռանում 3,5481 ա. մ.։ Արեգակի շուրջ մեկ ամբողջական պտույտ է կատարում 2100,79 երկրային օրվա ընթացքում, իր ուղեծրով շարժվելով միջինում 0,171364 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,96° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7551) Էդստոպլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գոդոյին սպասելիս

«Գոդոյին սպասելիս» (ֆր.՝ En attendant Godot), աբսուրդ ժանրի պիես, որը գրվել է Սեմյուել Բեքեթի կողմից։ Պիեսը գրվել է 1952 թվականին՝ ֆրանսերեն, հետագայում Բեքեթն անձամբ թարգմանել է այն նաև անգլերեն։ Առաջին անգամ բեմադրվել է 1953 թվականին Փարիզում։


== Գործող անձինք ==
Էստրագոն
Վլադիմիր
Փոզզո
Լաքի
Մի տղա


== Տես նաև ==
Դարի 100 գրքերն ըստ Լը Մոնդ օրաթերթի


== Արտաքին հղումներ ==
Բեքեթի «Գոդոյին սպասելիս» պիեսի հայերեն թարգմանությունը
Պերվոմայսկի (Օկտյաբրսկի շրջան)

Անվան այլ կիրառումների համար տե՛ս՝ Պերվոմայսկի (այլ կիրառումներ)Պերվոմայսկի (ռուս.՝ Первомайский), գյուղակ Ռուսաստանի Ռոստովի մարզի Օկտյաբրսկի շրջանում։ Մտնում է Կրասնոլուչովսկովո գյուղական համայնքի կազմի մեջ։
Angry Birds Epic

Angry Birds Epic, Angry Birds խաղերի շարքի իններորդ խաղը։ Նախօրոք թողարկվել է Նոր Զելանդիայում, Ավստրալիաում և Կանադայում 2014 թվականի մարտի 17–ին։ Մյուս երկրներում iOS, Անդրոիդ և Windows Phone 8 հարթակներում հասանելի է դարձել 2014 թվականի հունիսի 12-ից։ Խաղալու համար անհրաժեշտ է միանալ համացանցին։


== Պատմություն ==
Խաղի թողարկման մասին տեղեկատվությունը հայտնվել է 2014 թվականի մարտի 7-ին, երբ մշակողները հրապարակել են տեսանյութ, որտեղ Ռեդը ներկայանում է զրահավոր ասպետի տեսքով։ 2014 թվականի մարտի 12-ին հայտնի է դարձել, որ այդ տեսանյութը նոր Angry Birds Epic-ի խաղի անոնսն է։ Նաև տեղադրվել է մի քանի սքրինշոթ։ 2014 թվականի մարտի 17-ին խաղի վաղ տարբերակը թողարկվել է արդեն Նոր Զելանդիայում, Ավստրալիայում և Կանադայում, բայց միայն iOS-ում։ YouTube-ում ավելացվել է խաղի գեյմփլեյ-տեսահոլովակը։ 2014 թվականի հունիսի 6-ին տեղադրվել է պատկեր-անոնս, որում ասվում էր, որ խաղը կթողարկվի 2014 թվականի հունիսի 12-ին՝ Անդրոիդով և iOS-ով։ Ամսի 12-ին խաղը իսկապես թողարկվել է այդ հարթակներում, նաև Windows Phone 8-ում։ Նոր Զելանդիայի, Կանադայի և Ավստրալիայի բնակիչների մոտ, որոնք խաղը գնել էին ավելի վաղ, այն նույնպես թարմացվել է։ Խաղի նոր տարբերակը զգալիորեն տարբերվում էր վաղ տարբերակից․ թշնամիների կազմը շատ մակարդակներում փոխվել էր, ավելացվել էր «Ավտոմատ հարձակում» կոճակը և ստեղծվել է Ոսկե ամպեր տեղանքը, որում տեղի են ունենում ամեօրյա մարտեր ոսկե խոզի հետ (ավելի վաղ այդ խոզը պարզապես հայտնվում էր արդեն գոյություն ունեցող մակարդակներից մեկում)։ 2014 թվականի հունիսի 19-ին խաղը առաջին անգամ թարմացվել է։ Թարմացումը ներառում էր փոքր սխալների ուղղում, ընդ որում ոչ մի նոր բան չի ավելացվել։ 
2019 թվականի ամռանը «Angry Birds Epic»-ը դադարել է հայտնվել Google Play–ի և App Store-ի որոնման արդյունքներում, թեև այն դեռևս կարելի է բեռնել տվյալ ռեսուրսներում։ Angry Birds Epic-ի գեյմփլեյը նման չէ շարքի մյուս գեյմփլեյներին։ Այս խաղի էությունը մասնակցությունն է խոզերի և թռչունների միջև մարտերին, որոնցում խաղացողին պետք է խոզերին թռչուններով հարվածել այնպես որ, խոզերը սատկեն (դրանով հանդերձ՝ թույլ չտալ խոզերին սատկացնել թռչուններին)։


== Քննադատություն ==
Խաղն ընդանուր առմամբ ստացել է դրական արձագանքներ Metacritic-ում՝ 14 արձագանքի հիման վրա՝ 100-ից 70 բալ։ CNET-ը բարձր է գնահատել ամուր խաղային պրոցեսը, բայց չի գնահատել բազմաթիվ ներխաղային գնումները։


== Ծանոթագրություններ ==
Խարամային պեմզա

Խարամային պեմզա, թերմոզիտ, արհեստական ծակոտկեն լցանյութ։ Նստացվում է մետալուրգիական խարամը օդի օգնությամբ փքելով (այնուհետև այն արագ սառեցնում են)։ Խարամային պեմզայից պատրաստված խճի ծավալային զանգվածը 475-850 կգ/մ³ է, ավազինը՝ մինչև 1200 կգ/մ³։ Օգտագործում են թեթև բետոններ, բետոնե և երկաթբետոնե կոնստրուկցիաներ պատրաստելիս։
(6275) Կիրյու

(6275) Կիրյու (անգլ.՝ Kiryu), աստերոիդ աստերոիդների հիմնական գոտում։ Հայտնաբերվել է 1993 թվականի նոյեմբերի 14-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,900771 ա. մ., առավելագույնը մոտենում է 2,861 ա. մ. հեռավորության վրա և հեռանում 2,9405 ա. մ.։ Արեգակի շուրջ մեկ ամբողջական պտույտ է կատարում 1804,55 երկրային օրվա ընթացքում, իր ուղեծրով շարժվելով միջինում 0,199496 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6275) Կիրյու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խալվարքյոյ

Խալվարքյոյ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Անտոնին

Անտոնին (չեխ․՝ Antonín), արական անուն է, հռոմեական Անտոնիոս (լատ.՝ Antonius) անվան ձևերից մեկն է։


== Անուն կրողներ ==
Անտոնին Բեչվարժ (Antonín Bečvář, 1841-1904 թթ.)` չեխ աստղագետ
Անտոնին Դվորժակ (Antonín Leopold Dvořák, 1841-1904 թթ.)` չեխ (բոհեմիացի) երգահան


=== Չեխոսլովակիայի նախագահներ ===
1953-57 թթ.
Անտոնին Զապոտոցկի (Antonín Zápotocký, 1884-1957 թթ.)
1957-68 թթ.
Անտոնին Նովոտնի (Antonín Novotný, 1904-75 թթ.)


== Տե'ս նաև` ==
Անտոն


== Ծանոթագրություններ ==
Կիցք

Կիցք (նախկին անվանումը՝ Քիրս), լքված գյուղ Հայաստանի Սյունիքի մարզի Կապանի տարածաշրջանի հյուսիս-արևմտյան մասում, Գեղի գետի ձախակողմյան Կահուրդ վտակի վերնագավառում, Քարուտ գյուղից 2 կմ հյուսիս-արևմուտք։
Նախկինում Քիրս անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից՝ Կապանի շրջանի։ 1995 թվականից մտնում է Հայաստանի Սյունիքի մարզի մեջ՝ մասը կազմելով Գեղի համայնքի։ Կիցք է վերանվանվել 2006 թ.-ի հուլիսի 4-ին։
Գյուղը համապատասխանում է միջնադարյան աղբյուրներում հիշատակվող Սյունիք աշխարհի Ձորք գավառի Կիցք գյուղին, որի անունով էլ վերանվանվել է։


== Բնակչություն ==
Ըստ Հայաստանի 2011 թ. մարդահամարի արդյունքների՝ Կիցքը մշտական կամ առկա բնակչություն չի ունեցել։ Մինչև 1989 թ. բնակեցված է եղել ադրբեջանցիներով։
Կիցքի բնակչության փոփոխությունը ժամանակի ընթացքում՝ ստորև.


== Տնտեսություն ==
Բնակչությունը զբաղվում է գյուղատնտեսությամբ։


== Պատմամշակութայինկառույցներ ==
Կիցքում կա ուշ շրջանի կանգուն եկեղեցի և 17-րդ դարի արձանագրությամբ տապանաքար։


== Ծանոթագրություններ ==